**KLASA: 611-02/24-01/1**

**URBROJ: 2198-31-01-24-2**

**Gračac, 11. studenog 2024. g.**

Temeljem članka 20. Zakona o knjižnicama i knjižničnoj djelatnosti („Narodne novine“ 17/19, 98/19, 114/22, 36/24), članka 41. i 43. Zakona o ustanovama („Narodne novine“ broj: 76/93, 29/97, 47/99, 35/08, 127/19, 151/22) te Odluke o raspisivanju Ponovljenog javnog natječaja za imenovanje ravnatelja Knjižnice i čitaonice Gračac KLASA: 611-02/24-01/1, URBROJ:2198-31-01-24-1 od 11. studenog 2024. godine, općinski načelnik raspisuje

**PONOVLJENI JAVNI NATJEČAJ**

za imenovanje ravnatelja Knjižnice i čitaonice Gračac

- 1 izvršitelj na puno radno vrijeme

Za ravnatelja **Knjižnice i čitaonice Gračac** može, na temelju četverogodišnjeg plana rada, biti imenovana osoba koja ispunjava sljedeće uvjete:

-završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij,

-položen stručni ispit za zvanje knjižničara,

-najmanje pet godina rada u knjižnici,

-odlikuje se stručnim, radnim i organizacijskim sposobnostima,

te ispunjava druge uvjete utvrđene statutom.

Iznimno, ako se na ovaj ponovljeni natječaj ne javi osoba koja ima propisane uvjete za ravnatelja javne knjižnice, može se na temelju predloženog četverogodišnjeg plana rada, imenovati osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij, uz uvjet polaganja stručnog ispita za zvanje knjižničara u roku od tri godine od dana imenovanja, te ispunjava druge uvjete utvrđene statutom.

Mandat ravnatelja je 4 godine, a ista osoba po isteku mandata može biti ponovno imenovana. Ravnatelja imenuje općinski načelnik.

Na natječaju ravnopravno mogu sudjelovati kandidati oba spola. Riječi i pojmovi koji imaju rodno značenje koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

Kandidat koji se javlja na natječaj podnosi vlastoručnopotpisanu prijavu koja sadrži: ime i prezime, adresu stanovanja, broj mobitela, e-mail adresu.

Uz prijavu na natječaj kandidati su dužni dostaviti:

* životopis,
* dokaz o hrvatskom državljanstvu (domovnica ili osobna iskaznica),
* dokaz o stručnoj spremi (diploma),
* dokaz o položenom stručnom ispitu za zvanje knjižničara
* uvjerenje (elektronički zapis ili potvrda) HZMO-a o radnom stažu, ne starije od 1 mjeseca od dana objave natječaja,
* dokaz o najmanje pet godina rada u knjižnici (npr. ugovor, potvrda i slično)
* uvjerenje da se ne vodi kazneni postupak, ne starije od 1 mjeseca od dana objave natječaja,
* prijedlog četverogodišnjeg plana rada Knjižnice i čitaonice Gračac.

Položen stručni ispit za zvanje knjižničara ima i osoba koja je oslobođena polaganja navedenog stručnog ispita na temelju zakona kojima je uređivana knjižnična djelatnost. Dokumenti se dostavljaju u izvorniku ili preslici. Kandidat koji bude predložen za imenovanje dužan je izvornike dostaviti na uvid prije imenovanja.

Dokumentacija dostavljena u preslici kao i dokumentacija prikupljena putem sustava e- Građani neće se vraćati. Za kandidate koji ispunjavaju uvjete iz natječaja može se provesti testiranje putem intervjua radi dodatnog utvrđivanja njihovih kvaliteta i sposobnosti te ciljeva i motivacije za rad, o čemu će biti obaviješteni telefonski ili elektroničkim putem. Ako kandidat bude pozvan na testiranje, a istome ne pristupi, smatra se da je povukao prijavu na natječaj.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na javni natječaj pozvati se na to pravo te, osim dokaza o ispunjavanju formalnih uvjeta, priložiti i rješenje ili potvrdu o priznatom statusu sukladno posebnom zakonu. Dokumentacija se dostavlja u presliku. Kandidat koji se poziva na pravo prednosti pri zapošljavanju u skladu s članku 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21, 156/23), ima prednost u odnosu na ostale kandidate samo pod jednakim uvjetima i dužan je priložiti, osim dokaza o ispunjavanju traženih uvjeta, i sve potrebne dokaze iz članka 103. citiranog Zakona. Navedeno na poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu sa Zakonom o zaštiti vojnih i civilnih invalida rata („Narodne novine“, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, po Zakonu o civilnim stradalnicima iz Domovinskog rata („Narodne novine“, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu sa Zakonom o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka te daje suglasnost Općini Gračac na prikupljanje i obradu svojih osobnih podataka u svrhe natječajnog postupka kao i suglasnost za objavu istih kao rezultata natječaja.

Potpunom prijavom smatra se prijava koja sadrži sve podatke i priloge navedene u natječaju.

Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj te se njihove prijave neće razmatrati, o čemu će biti obaviješteni pisanim putem. Rok za podnošenje prijava je 8 dana od dana objave natječaja u „Narodnim novinama“. Prijave na natječaj s propisanom dokumentacijom dostavljaju se u zatvorenoj omotnici na adresu: Općina Gračac, Park sv. Jurja 1, 23440 Gračac poštom ili osobno predajom pisarnici, s napomenom: „Natječaj za ravnatelja Knjižnice i čitaonice Gračac- ne otvaraj“. Prijava je zaprimljena u roku ako je prije isteka roka zaprimljena u pisarnici Općine Gračac, a ako je upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje. O rezultatima natječaja kandidati će biti obaviješteni u roku od 45 dana od dana isteka roka za podnošenje prijava. Zadržava se pravo poništenja natječaja bez obrazloženja.

**OPĆINA GRAČAC**

Natječaj je objavljen u „Narodnim novinama“ broj 132 od 15. studenog 2024. godine.